Public procurement notice: Contract Award Notice
Published: 2025-08-22
Contract type: Supplies
Procedure: Open procedure
CPV classification: 34144400: Gritting vehicles
Estimated value: 1680670 RON
Award criteria: price, quality

Technical requirements: Obiectul general al contractului îl constituie furnizarea de utilaje tehnologice multifuncționale de curățenie și întreținere stradală, respectiv:
•	o autobasculantă multifuncțională pentru transport, întreținere și activități specifice sezonului rece;
•	două utilaje multifuncționale compacte, specializate pentru salubrizare mecanizată și intervenții în zone urbane cu acces limitat.
Prin această achiziție, autoritatea contractantă urmărește creșterea capacității de intervenție operativă și eficientă în administrarea domeniului public și a infrastructurii rutiere, în toate anotimpurile, atât în mediul urban cât și rural, în condiții de eficiență economică și respect față de mediul înconjurător.

Obiectul specific al contractului
Obiectul specific al contractului vizează:
1.	Dotarea parcului auto al autorității contractante cu echipamente moderne, fiabile și versatile, capabile să înlocuiască utilajele învechite, costisitoare și inadecvate cerințelor actuale de intervenție.
2.	Furnizarea unui autovehicul multifuncțional tip autobasculantă, echipat corespunzător pentru:
o	transportul și manipularea diverselor materiale (nisip, pământ, pietriș etc.);
o	deszăpezirea eficientă a drumurilor publice;
o	combaterea poleiului și răspândirea de material antiderapant în sezonul rece;
o	curățarea și spălarea carosabilului în sezonul cald.
3.	Furnizarea a două utilaje multifuncționale compacte, dotate pentru:
o	salubrizare mecanizată a trotuarelor, aleilor, piețelor, parcărilor și zonelor pietonale;
o	stropirea spațiilor verzi și intervenții în spații înguste, greu accesibile utilajelor convenționale;
o	operare facilă de către un singur operator, cu posibilități de adaptare sezonieră a echipamentelor.
4.	Asigurarea conformității cu normele europene și naționale în materie de protecția mediului și siguranță rutieră, respectiv:
o	echipamente conforme cu standardele privind emisiile poluante (minim Stage V / Euro VI);
o	tehnologii moderne cu eficiență energetică ridicată și costuri reduse de exploatare;
o	sisteme de monitorizare digitală (acolo unde sunt prevăzute), pentru trasabilitatea și optimizarea intervențiilor.
5.	Susținerea unui management eficient al activităților de întreținere și curățenie urbană, prin:
o	reducerea timpilor de reacție și a necesarului de personal implicat;
o	creșterea frecvenței și calității intervențiilor;
o	extinderea zonelor acoperite cu un efort logistic minim și controlat.

Această achiziție reprezintă un demers strategic de modernizare a serviciilor publice locale, contribuind la îmbunătățirea calității vieții cetățenilor, optimizarea cheltuielilor bugetare și consolidarea capacității administrative a autorității contractante.

Numărul de zile până la care se pot solicita clarificări înainte de data limită de depunere a ofertelor este de 18 zile. Autoritatea contractantă va răspunde în mod clar și complet tuturor solicitărilor de clarificări în a 11-a zi înainte de data limită de depunere a ofertelor.
Punctajul se acorda astfel: a) Pentru cel mai scazut dintre preturi se acorda punctajul maxim alocat; b) Pentru celelalte preturi ofertate punctajul P(n) se calculeaza proportional, astfel: P(n) = (Pret minim ofertat / Pret n) x punctaj maxim alocat.
Pentru factorul „Valoarea consumului de combustibil”, punctajul maxim total acordat este de 20 de puncte, distribuit astfel:
•	10 puncte pentru consumul autobasculantei multifuncționale;
•	10 puncte pentru consumul utilajului multifuncțional compact.
Punctajul se calculează distinct pentru fiecare utilaj în parte, în funcție de consumul mediu de combustibil declarat (în litri/100 km sau litri/oră, în funcție de tipul utilajului), conform următoarei formule proporționale:
Punctaj utilaj = (Consum minim / Consum ofertat) × 10 puncte
Unde:
•	Consum minim = cel mai mic consum declarat dintre toate ofertele admisibile pentru acel tip de utilaj;
•	Consum ofertat = consumul declarat de ofertant pentru utilajul analizat;
•	10 puncte = punctajul maxim acordat pentru acel utilaj.
Punctajul final acordat pentru factorul „Valoarea consumului de combustibil” va fi suma punctajelor obținute individual pentru cele două utilaje:
Punctaj total = Punctaj autobasculantă + Punctaj utilaj multifuncțional compact.

Exemplu de aplicare:
Autobasculantă multifuncțională:
•	Consum minim: 22 litri/100 km
•	Ofertă analizată: 24 litri/100 km → Punctaj: (22 / 24) × 10 = 9,17 puncte
Utilaj multifuncțional compact:
•	Consum minim: 7 litri/oră
•	Ofertă analizată: 8 litri/oră → Punctaj: (7 / 8) × 10 = 8,75 puncte
Punctaj total: 9,17 + 8,75 = 17,92 puncte

Pentru dovedirea consumului declarat de către ofertant, se vor accepta următoarele mijloace de probă adecvate:
•	Fișa tehnică oficială sau dosarul tehnic emis de producător, care menționează explicit valoarea consumului;
•	Raport de testare emis de un organism notificat/acreditat sau laborator independent, care a efectuat măsurători în condiții standardizate;
•	Alte documente relevante care pot proba în mod obiectiv și verificabil consumul de combustibil al echipamentului ofertat.
Toate documentele vor fi prezentate în limba română sau însoțite de traduceri autorizate, acolo unde este cazul.
Pentru factorul „Valoarea cea mai mică a emisiilor CO2 conform  WLTP”, punctajul maxim total acordat este de 10 puncte, distribuit astfel:
•	5 puncte în funcție de valoarea emisiilor CO₂ exprimate în g/km pentru autobasculanta multifuncțională;
•	5 puncte în funcție de valoarea emisiilor CO₂ exprimate în g/kWh pentru utilajul multifuncțional compact.
Punctajul se calculează distinct pentru fiecare utilaj (autobasculantă și utilaj multifuncțional compact), în funcție de valoarea emisiilor CO₂ exprimate în g/km sau g/kWh, conform tipologiei utilajului, folosind o formulă proporțională:
Punctaj utilaj = (Valoare minimă a emisiilor CO₂ / Valoare CO₂ ofertată) × 5 puncte
Unde:
•	Valoare minimă a emisiilor CO₂ = cea mai mică valoare declarată pentru emisiile CO₂, dintre toate ofertele admisibile, pentru acel utilaj;
•	Valoare CO₂ ofertată = valoarea emisă de utilajul analizat;
•	5 puncte = punctajul maxim pentru fiecare utilaj în parte.
Punctaj final factor = Punctaj autobasculantă + Punctaj utilaj multifuncțional compact

Exemplu de aplicare:
Autobasculantă:
•	Valoare minimă: 180 g CO₂/km
•	Ofertă analizată: 200 g CO₂/km → Punctaj = (180 / 200) × 5 = 4,5 puncte
Utilaj multifuncțional compact:
•	Valoare minimă: 95 g CO₂/kWh
•	Ofertă analizată: 105 g CO₂/kWh → Punctaj = (95 / 105) × 5 = 4,52 puncte
→ Punctaj total: 4,5 + 4,52 = 9,02 puncte

Pentru susținerea valorilor declarate privind emisiile de CO₂, se vor accepta următoarele mijloace de probă adecvate:
•	Fișa tehnică oficială a producătorului sau dosar tehnic care conține valorile emisiilor de CO₂;
•	Raport de testare emis de un organism notificat sau recunoscut, efectuat în conformitate cu standardul WLTP sau echivalent aplicabil;
•	Alte documente relevante, cu caracter oficial, care prezintă valorile de emisii în formate comparabile și verificabile.
Toate documentele vor fi prezentate în limba română sau însoțite de traduceri autorizate.
Pentru factorul „Emisiile sonore ale  vehiculului”, punctajul maxim total acordat este de 10 puncte, distribuit astfel:
•	5 puncte în funcție de valoarea emisilor sonore pentru autobasculanta multifuncțională;
•	5 puncte în funcție de valoarea emisiilor sonore pentru utilajul multifuncțional compact.
Evaluarea se va face distinct pentru fiecare dintre cele două utilaje, în funcție de valoarea declarată a emisiilor sonore, exprimată în decibeli (dB(A)), prin aplicarea unei formule proporționale similare celei pentru preț:
Punctaj utilaj = (Valoarea minimă a emisiilor sonore / Valoarea emisiilor sonore ofertate) × 5 puncte
Unde:
•	Valoarea minimă a emisiilor sonore = cea mai mică valoare (în dB) dintre toate ofertele admisibile pentru acel utilaj;
•	Valoarea emisiilor sonore ofertate = valoarea declarată de ofertant pentru acel utilaj;
•	5 puncte = punctajul maxim pentru fiecare utilaj.
Punctaj final pentru factor = Punctaj autobasculantă + Punctaj utilaj multifuncțional compact

Exemplu de aplicare:
Autobasculantă:
•	Cea mai mică valoare ofertată: 73 dB(A)
•	Ofertă analizată: 75 dB(A) → Punctaj: (73 / 75) × 5 = 4,87 puncte
Utilaj multifuncțional compact:
•	Cea mai mică valoare ofertată: 70 dB(A)
•	Ofertă analizată: 74 dB(A) → Punctaj: (70 / 74) × 5 = 4,73 puncte
→ Punctaj total factor: 4,87 + 4,73 = 9,60 puncte

Pentru a susține valorile declarate, ofertantul are obligația de a furniza următoarele documente:
•	Certificatul de conformitate al vehiculului, emis de producător, care să conțină explicit valoarea nivelului de zgomot exterior (emisie sonoră) determinat conform procedurii din anexa II la Regulamentul (UE) nr. 540/2014;
•	În cazul în care certificatul de conformitate nu include această informație în mod direct, se vor accepta documente tehnice suplimentare emise de producător sau de un organism notificat, cu valoare echivalentă, din care să rezulte clar nivelul de emisii sonore, conform reglementărilor aplicabile.
Toate documentele vor fi prezentate în limba română sau însoțite de traduceri autorizate.


Award value: 1680670
Number of bids: 1